MEMÒRIA ANUAL 2019-2020 1/5

Any 2019

Febrer

Dia 11

Comunicat de la FIACAT, en l’inici del procés dels presos independentistes, respecte als drets de l'home i les llibertats fonamentals. Esment de dues lleis europees o mundials: una és la Convenció Europea dels Drets Humans (CEDH) i l'altre és el Pacte Internacional relatiu als Drets Civils i Polítics (PIDCP) ambdues ratificades per Espanya en el seu moment. La sentència, segons la FIACAT, ha de complir amb aquestes dues lleis internacionals, a banda de que ha de complir amb el Codi Civil i Penal espanyol.

La FIACAT recorda el dret a un procés just i recorda també que farà un seguiment molt atent d'aquest procés.

Març

Del 26 de febrer al 1 de març

Assistència al Congrés Internacional Contra la Pena de Mort a Brussel·les. Hi van assistir la Isabel Roura i l’Emili Chalaux.

Dia 10

Carta a la Sra Van der Leyen[[1]](#footnote-1). Parlem de Jordània i Líban que amb molts pocs recursos econòmics han acollit centenars de milers de refugiats mentre que a Europa els països no es posen d'acord en acollir ningú i això, creiem, no pot ser ..

Dia 12

Carta al president Sánchez incloent 422 signatures perquè no es delegui a les autoritats líbies el salvament de vides humanes: Líbia no és cap país segur. Recordem al Sr Sànchez, que va estar a Argelers feia uns dies, que no és millor l'acollida dels europeus envers els refugiats que la que va dispensar França al 1939, totalment mediocre, però, al menys, va obrir la frontera. Li demanem que dugui a terme un pla d'acolliment de refugiats.

Abril

Dia 9

Carta a Teresa González a favor del seu fill Daniel Montaño, en què rebutgem la presó permanent revisable i proposem d'escriure al Defensor del Pueblo i al Secretario General de Instituciones Penitenciarias per una petició de trasllat des d’un Centre Penitenciari de Valladolid a un altre proper a Sevilla, on viuen els seus pares.

Daniel Montaño va ser un dels primers condemnats a presó permanent revisable.

Dia 25

Conferècia i xerrada a una llibreria d'Andorra la Vella feta per l'Oriol Llobet, l’Eugène Diatta i l’Emili Chalaux, organitzada per la Rosa Duró sobre la pena de mort a l’Àfrica.

Dia 15

Resposta de Iván Redondo a la carta de l’ACAT enviada al president Sánchez amb 422 signatures de socis o simpatitzants de l’ACAT

Abril -Juliol

Diverses reunions telemàtiques (Skype) amb l’objectiu de la creació d’una nova pàgina web. l'Oriol us parlarà del tema

Juny - Setembre

Acollida d’un nigerià, demanada per l’ACAT Alemanya a la nostra ACAT

Juliol 2/5

Dia 10

Reunió amb una empresa de comunicació (Blaus Comunicació) amb l'objectiu de obtenir orientacions sobre com captar més socis per a l’ACAT

Dia 25

Carta conjunta d’ACATS d’arreu- entre elles, la nostra- i d’organismes internacionals per demanar l'alliberament immediat de Germain Rukuki, de l’ACAT Burundi, condemnat a 32 anys per ‘rebel·lió’. Es tracta d’ un defensor dels drets humans.

Hem sabut amb alegria que al juny 2020, el Tribunal Suprem de Burundi va anular l’anterior sentència de 32 anys de presó i serà jutjat de nou per un Tribunal d’ apel.lació reconstituït ( butll. 134)

Agost

Dia 5

Carta al president Sánchez per demanar-li la fi de la negació d’ acollida de 121 persones de l'Open Arms. Demanem resposta activa d'Europa i d'Espanya. Catalunya i València ja han ofert els seus ports per acollir-los, tot recordant-li de nou Argelès de l’any 1939

Dia 6

Carta a Von der Leyen per dir-li el mateix amb la finalitat de que organitzi un pla d'acollida pels refugiats del Mediterrani

Dia 8

Enviament d'una carta amb títol “Legalitat i Humanitat” a La Vanguardia i El Punt Avui on expliquem que la inhumana resposta de la Unió Europea per l'acollida de 121 persones és insostenible. Exigim als governants una humanitat i respecte als tractats internacionals així com una resposta efectiva. Les cartes van ser publicades pels 2 diaris, immediatament.

Octubre

Dies 11 a 13

Trobada de les ACAT Europees.

Es va començar a planificar des del març i es va organitzar l’allotjament d’unes vint-i-vuit persones (finalment, vint-i una) d’arreu d’Europa i incloent cinc representants de la FIACAT.

La trobada incloïa la visita a diversos indrets d’interès cultural-turístic: una visita guiada a la Colònia Güell, Montjuïc, Passeig de Gràcia i la Sagrada Família, llogant un autocar de 30 places, i assumint nosaltres aquesta despesa.

Les reunions precisaven d’un traductor capaç de traduir francès-anglès-català, i el nostre amic Eugène Diatta ho va fer de meravella. A més, vam llogar equips d’audiòfons per poder aportar àudio en aquests diferents idiomes, atès que van venir representants de les ACAT de França, Suïssa, Bèlgica, Alemanya, Regne Unit i Itàlia, a banda de comptar amb 1 ponent del Comitè per a la Prevenció de la Tortura (CPT)

Es van tractar múltiples temes referents a la coordinació entre les ACAT, les relacions amb la FIACAT, internes de la FIACAT i sobre els Drets Humans i com entrar documents de la denúncia de maltractaments al CPT i l’ONU

Va intervenir, com a convidada especial, na Isabel Turull, germana del Jordi Turull, explicant la seva visió de les seqüeles humanitàries de les detencions preventives

Dia 21

Declaració de la FIACAT sobre la sentència dels nou líders independentistes catalans detinguts

Resum

*Després de dos anys de detenció preventiva han estat condemnats, el 14 d'octubre del 2019, a penes molt greus per llurs activitats polítiques. Segons la*

*3/5*

*FIACAT no s'han complert ni la Convenció europea dels drets humans ni el Pacte Internacional de drets civils i polítics, ratificats per Espanya*

*El Tribunal Suprem no ha demostrat que per assumir llurs objectius polítics els dirigents independentistes catalans hagin practicat preconitzat o* tolerat la violència.

*Al contrari, han exercit els seus drets de les llibertats d'expressió, associació i de reunió sempre pacíficament*

*Aquesta sentència tan greu en la durada d'anys no afavoreix la instauració del diàleg polític que la FIACAT desitja per resoldre aquest conflicte intern espanyol.*

Desembre

Dia 16

Enviament al CPT del cas de detencions i presó de 3 mesos de 7 membres del CDR.

Se’ n parlarà a la tarda.

1.    ALTRES ACCIONS QUE HEM FET davant l’ONU:

**7 setembre 2019** – Aportem nostre parer als criteris pel nou Relator de Defensors de Drets Humans de l’ONU i després del consens amb les altres organitzacions membres de la Xarxa SOS-Tortura de l’OMCT, també fem l’adhesió al document final.

**10 novembre 2019**– A petició de la xarxa SOS-Tortura, enviem petita valoració positiva dels criteris que ens proposen per la revisió del Sistema dels Òrgans dels Tractats  de l’ONU i ens adherim al document final.

**6 desembre 2019** – A petició de la FIACAT, fem aportació al qüestionari que el Relator sobre la Tortura de l’ONU ha fet per les organitzacions sobre la realitat i les

conseqüències de la tortura psicològica i les recomanacions que veiem per evitar-la.(Junta)

DARRERES ACTUACIONS DE LA NOSTRA ACAT

* Dos membres de la Junta d’ ACAT estem en relació amb un pres del CP MURCIA 2, condemnat a 8 anys de presó. Volem visitarlo amb l’objectiu de demanar el seu apropament a un Centre Penitenciari prop de Madrid, on hi té la seva esposa i el seu advocat.
* El departamento de Justícia de la Generalitat Catalana acaba de concedir a la nostra ACAT el Premi Cassià Just per la nostra trajectòria des del 1987, en la defensa dels Drets Humans
* Cas Tarajal i participació de les ACAT europees.

Hem fet una crida institucional sobre el cas de la mort de 15 persones migrants a El Tarajal (Ceuta) el 2013, quan un grup més nombrós d’immigrants nedava cap a la platja, la policia espanyola els va tirar gasos i bales antidisturbis i no els van rescatar. La crida ha estat arrel de la sentència del Tribunal de Cadis, ara, on al·lega que va passar perquè els ofegats tenien un projecte equivocat. Hem escrit a la Comissària de Drets Humans del Consell d’Europa, al Relator Especial sobre els Drets dels Migrants de ONU i a la Relatora Especial sobre Execucions Extrajudicials, Sumaries o Arbitràries de l’ONU. Recomanats per la FIACAT. Algunes ACAT europees han enviat també una carta redactada per ACAT Suïssa . En Jaume Freixes ens l’ha traduït per enviar-la en francès.

La Comissària ens va respondre que seguia el cas i la Marie Salpathi de la FIACAT, en reenviar-li la resposta, va dir que no podia ser millor resposta i que és una Comissària molt compromesa, tot i la poca capacitat d’acció que té.

-Crida preparada per la nostra ACAT sobre Facundo Molares i participació de les ACAT europees.

Hem preparat la crida conjunta de les ACAT europees de l’octubre demanant al govern argentí la repatriació de Facundo Molares, fotoperiodista argentí, malalt, pres des del novembre a la presó de Chonchocoro a Bolívia, per tal que pugui rebre tractament a un hospital argentí. Amb la informació que tenim de primera ma del pare, en Lluís ha redactat les cartes pels socis i en Jaume Freixas ha traduït la crida al francès. També hem fet una crida institucional adreçada a diferents autoritats argentines.

El pare ens va informar que van tenir una reunió amb el President argentí que els va dir que ara, amb el nou govern, segurament mouran el cas.

I conjuntament amb el pare hem redactat i enviat a l’ONU, al Grup de Treball sobre Detencions Arbitràries (WGAD) i amb còpia l Relator sobre la Tortura, una comunicació de seguiment sobre la situació actual.

Quan se sàpiguen els responsables dels diferents ministeris a Bolivia, farem una crida institucional adreçada a ells.

Hem preparat per un professor d’ institut de St. Feliu de Llobregat uns textos de Drets Humans ( crides urgents, carpeta pedagògica, pena de mort.....) per si els seus alumnes s’atreveixen a fer-hi algun treball. Possible intervenció de la Obdúlia.

1. Ursula Gertrud von der Leyen: 13a Presidenta de la Comissió Europea des de l’1 de desembre de 2019, succeint a Jean-Claude Juncker. [↑](#footnote-ref-1)